daldar va va va
ende mathijs montbroex
Van gielijs raes
van waelhem
tvonisse tusschen mathijs montbroex die beleidt es tot den goeden gielijs
ende jans vander haghen gebruede natuerlike kinde gielijs wilen vander
hagen ende jans vos in deen side ende gielijs raes van waelhem in dande
alse van x mudden rox erfspachts die de voirs wilen gielijs vand hagen
op sijn goede te huwelike gegeve hadde mgriete sijnre zust met woutn
van heerle hoen man daer af dat de voirs gielijs raes de docht heeft
daer bevorwt was inder selver huweliker vorwerden dat de voirs
gielijs wilen vander hagen die x mudde rox erfspachts quite soude
moige wanneer hi woude elc mudde daer af met vijftich mettoen
alsulken mottoen als van hande te hande gaen souden als god gelt
beriede alsoe de scepen van gheele tuyghden voer meye ende scepen
van loven dat voer hen gedragen hadde geweest wae uutgedraghen
met desen worden na aensprake nae antwerde na thoenisse ende na
al dats voer de scepen komen was dat de voirs gielijs raes de
voirscr x mudde rox erfspachts aende voirs goede behouden soude
Behoudelic der qitinge alsoe de voirs waerheit gedragen heeft
pntibus egidis rike johe de huffle henrico de mulke johe de poirte
et hen broede scab loven julii xxviii anno xiiii xxv